Höfundur : | 2015-06-18 T 12:33:52 + 00 : 0018. júní 2015 | Það voru spenntar og eldhressar stelpur sem mættu í listaflokk í Ölveri í dag . Þegar stelpurnar komu á svæðið hópuðust allar saman í matsalnum . Þar var farið yfir helstu reglur búðanna , starfsfólk kynnti sig og svo var stelpunum raðað í herbergi en herbergin heita Hamraver , Hlíðarver , Lindaver , Skógarver og Fjallaver . Saddar og sælar fóru stúlkurnar í heljarinnar gönguferð um svæðið , fengu að kynnast því hvað Ölver hefur upp á að bjóða og heyrðu sögur um svæðið . Þá var farið í nafnaleiki og stúlkunum kenndur brennibolti , en á morgun hefst hin margfræga Ölvers-brennókeppni . Kvöldvakan hófst með söngvum , en stelpurnar fá að læra heilmörg skemmtileg lög , hreyfingar og jafnvel táknmál hérna í Ölveri . Hóparnir þrír , sem undirbjuggu sig yfir daginn , fluttu virkilega flott atriði . Fyrst var dansatriði þar sem dömurnar dönsuðu vel æfð dansspor . Bænakonurnar höfðu þó ekki farið langt og biðu stúlknanna í herbergjunum þegar þær komu til baka . Á endanum komst þó ró yfir hópinn . Þegar þessi frétt er skrifuð er allt kyrrt og hljótt í Ölveri og þessar yndislegu stelpur farnar í draumalandið eftir skemmtilegan fyrsta dag . Bestu kveðjur Salvör , forstöðukona